Мокшановонь Татьяна

**Мокшановонь Татьяна** () (1984 ие якшамковонь 9 чистэ  Баганя велесэ) — неень шкань эрзянь содавикс валморонь ладсий, ютавтый, витний-петний. Россиянь Сёрмадеень кужоссовий (2014 иестэ саезь). 2021 иень ожоковсто саезь Мордовиянь Сёрмадеень кужонть прявтветий.
=Эстедензэ=
Чачсь 1984 иень якшамковонь 9 чистэ Самара ёнксонь Шенталань буень Баганя велесэ. 2006 иестэ прядызе Н.П. Огарёв лемсэ МГУ-нь филологиянь факультетэнь эрзянь отделениянть. Ней сон суоминь-угрань литературатнень кафедрасо аспирант. Важоди «Чилисема» эйкакшонь ковставксонь-журналонь редакторонь полавтыцякс. Сёрмады валморот. Мирдень вакссо. Касты кавто пакшинеть - тейтертне ды цёрыне. 
Печатавсь «Шенталинские вести», «Слободские куранты», «Округа», «Эрзянь Мастор»,«Валдо ойме», «Эрзянь правда» кулялопатнесэ, «Сятко» ковтставксо-журналсо. Валморонзо лексить пертьпельксэнь мазычинтень, тиринь келентень, культурантень певтеме вечкемасо. Сёрмадовксонзо мазыйть, эйсэст ламо валдочи, парочи.

## Шкинемазо
Т. Мокшановонь валморонзо совасть зарыя вейсэнь пусмос. Сёрмады эсензэ ладсо, седейшкава, виевстэ. Секс 2006-це иестэ Мокшанова Татьянанень максозель од сёрмадыцятнень туртов Мордовия Республикань прявтонь литературань премиясь.
«Эрьгекерькс» (, Саран ош, 2006 ие) ды «Толонь лопат» (, Саран ош, 2010 ие) валморонь пусмотнень кис авторось саезель 2014 иестэ Россиянь Сёрмадеень вейсэндявксос.
 
Татьяна Мокшанова - Мордовия Республикань Прявтонь од сёрмадыцятнень туртов литературной премиянь лауреат (2010 ие), Саран ошонь Литераторонь кужонь совиця (2006 ие). Покш мельсэ Татьяна Петровна топавты лия кельстэ ютавтомань тевентькак. Ютавтовксонзо вельде эрзянь ловныцясь теевсь содавиксэкс коминь, удмуртонь, маринь, мокшонь, рузонь, венгрань, украинэнь сёрмадыцятнэнь валморонь шкинеманть марто.
Ней варчни виензэ прозасояк.

## Литературась
### Киниганзо
* Мокшанова Т. Эрьгекерькс: стихть / Татьяна Мокшанова; [артыцясь В. И. Федюнин]. — Саранск: «Красный Октябрь» типографиясь, 2006. — 41, [3] с.
* Мокшанова Т. Толонь лопат: стихть / Татьяна Мокшанова. — Саранск, 2010. — 80, [3] с. — Мордов.-эрзя яз. — ISBN 978-5-7493-1494-6.
* Мокшанова Т. П. Оймамо тарка : валморот / Татьяна Мокшанова ; [художники: Ю. А. Кузьмина, В. И. Федюнин]. – Саранск: Книга, 2022. – 150, [1] с.: ил., портр. ; 18 см. – Текст на мордовском-эрзя языке. – 300 экз. – ISBN 978-5-6047873-2-8.
* Мокшанова Т. П. Кудов ки: валморот = Дорога домой: Татьяна Мокшанова. – Саранск: Книга, 2022. – 164 с. – Текст на мордовском (эрзянском) и русском языках. – 300 экз. – ISBN 978-5-98344-703-5.

### Сёрмадовксонзо вейсэнь пурнавкссо
* «От Урала до Невы» — Библиотека «Лилии», Челябинск: полиграфическое объединение «Книга», 2001 г.
* «Монь вайгелем» — Саранск: Мордовское книжное издательство, 2005. — 128 с. — ISBN 5-7595-1675-2.
* «Первая капель» — Самара: Типография ООО «Офорт», 2005 г.
* «Литературный сентябрь» — Саранск: ИД « Книга», 206 г.
* «Эскелькс» — Саранск: Издательство Мордовского университета, 2008 г.
* «Эрзянь валске» — Киев: Эрзянь Вал нолдамо кудось, 2011. — 64 лл. Эрзя. (2Рос=эрз)6-5
* «Тешкс» — Саранск: Литературный фонд России, 2004 г.
* «Современная литература народов России». Детская литература. Антология. — М.: Организационный комитет по поддержке литературы, книгоиздания и чтения в Российской Федерации; Фонд социально-экономических и интеллектуальных программ; Объёдиненное гуманитарное издательство, 2017. — 608 с. ISBN 978-5-94282-801-1.